Na osnovi 8. in 9. člena Pravilnika o sofinanciranju letnega programa športa v Občini Dolenjske Toplice (Ur. l. RS, št. 124/08 in spremembe), Odloka o proračunu Občine Dolenjske Toplice za leto 2017 (Ur. l. RS, št. 6/17) in Letnega programa športa v Občini Dolenjske Toplice za leto 2017, Občina Dolenjske Toplice objavlja 
Javni razpis

za sofinanciranje letnega programa športa v letu 2017
1. Naročnik: Občina Dolenjske Toplice, Sokolski trg 4, 8350 Dolenjske Toplice 

2. Predmet javnega razpisa in okvirna višina sredstev:
	· - Interesna športna vzgoja otrok in mladine
	8.500,00

	· - Športna vzgoja otrok in mladine, usmerjenih v kakovostni in vrhunski šport
	5.000,00

	· - Kakovostni in vrhunski in šport
	5.400,00

	· – Športne, rekreativne prireditve in rekreativne lige
	3.300,00

	· – Izobraževanje, usposabljanje in izpopolnjevanje strokovnih kadrov 
	600,00

	· – Športna rekreacija in šport starejših  
	3.500,00

	· – Delovanje športnih društev 
	· 2.700,00


3. Pogoji, katere morajo izpolnjevati izvajalci programov: 
– da imajo sedež v Občini Dolenjske Toplice in tam tudi delujejo;
– da so registrirani za opravljene športne dejavnosti, društvu, ki je ustanovljeno na novo se sredstva zagotovijo po realizaciji programa;
– da imajo zagotovljene materialne, prostorske, kadrovske in organizacijske možnosti za uresničitev načrtovanih športnih aktivnosti;
– da imajo urejeno evidenco članstva oziroma evidenco o udeležencih programa, plačano članarino, kolikor so organizirani v skladu z Zakonom o društvih;

- da društvo ob prijavi na javni razpis posreduje zapisnik zbora članov društva s poročili za preteklo leto, plan dela za tekoče leto ter podatke iz bilance stanja in izkaza poslovnega izida; 

- da vodijo evidenco o vadbi, ki mora vsebovati: datum, čas trajanja vadbe, poimenski seznam članov vadbene skupine, evidenco o njihovi prisotnosti ter ime in priimek vodje skupine, ki za vsak dan vadbe posebej s podpisom potrjuje resničnost podatkov;

- da ob prvi prijavi na javni razpis po zgoraj navedenem pravilniku predložijo kopijo statuta društva in da nato ob vsaki spremembi statuta predložijo tudi kopijo sprememb. 

4. Merila za izbor izvajalcev: Pogoji in merila so sestavni del razpisne dokumentacije. Osnovni kazalci razširjenosti posamezne športne panoge so: število članov s plačano članarino, število registriranih tekmovalcev, kazalci uspešnosti pa uvrstitev na mednarodnih tekmovanjih in državnem prvenstvu. Programi izvajalcev se točkovno ovrednotijo. Sofinanciranje je do višine predvidenih sredstev v sprejetem letnem programu športa v Občini Dolenjske Toplice. Medsebojna razmerja med izvajalcem in naročnikom se uredijo s pogodbo.
5. Obdobje, do katerega bodo dodeljena sredstva izplačana: do 31. 12. 2017.

6. Način oddaje in rok za prijavo na razpis: Vloge oz. prijave morajo biti na naslov naročnika oddane izključno skladno z navodili in na obrazcih naročnika do srede, 3. maja 2017, v zaprti kuverti z naslovom vlagatelja in oznako: »RAZPIS ŠPORT 2017«. 
7. Odpiranje in obravnava vlog oziroma prijav ter obveščanje o izboru: Oddaja vloge pomeni, da se prijavitelj strinja z vsemi pogoji in kriteriji razpisa. Komisija v roku 8 dni od odpiranja vlog pisno pozove tiste vlagatelje vlog, katerih vloge niso bile popolne, da jih dopolnijo v roku, ki ne sme biti daljši od 15 dni. Nepopolne vloge, ki jih vlagatelj ne dopolni, se zavržejo. Komisija bo popolne vloge vrednotila v skladu s sprejetimi merili in predlagala programe, izvajalce ter predvideno višino sredstev sofinanciranja. Prijavitelji bodo o izboru obveščeni do 7. 6. 2017. 
8. Razpisna dokumentacija in informacije: Razpisno dokumentacijo lahko zainteresirani vlagatelji dvignejo v času uradnih ur v sprejemni pisarni Občinske uprave Občine Dolenjske Toplice, Sokolski trg 4, 8350 Dolenjske Toplice, na voljo pa je tudi na internet strani občine: www.dolenjske-toplice.si. Informacije in pojasnila glede razpisa posreduje Majda Gazvoda, 07 38 45 191 majda.gazvoda@dolenjske-toplice.si 
Številka: 671-        /2017-1

Dolenjske Toplice, 23. 3. 2017

